Diari Oficial de la Generalitat Valenciana


Sumari del DOGV 9633, del 06-07-2023 (2023/7071)

RESOLUCIÓ de 20 de juny de 2023, de la Conselleria d'Innovació, Universitats, Ciència i Societat Digital, per la qual es dona publicitat a l'increment del crèdit que finança les ajudes destinades al finançament del «Programa Investigo», de contractació de persones joves demandants d'ocupació en la realització d'iniciatives d'investigació i innovació a la Comunitat Valenciana en el marc del Pla de recuperació, transformació i resiliència.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9633

Data del DOGV
:   06-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7071


Data del document
:   20-06-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 20 de juny de 2023, de la Conselleria d'Innovació, Universitats, Ciència i Societat Digital, per la qual es dona publicitat a l'increment del crèdit que finança les ajudes destinades al finançament del «Programa Investigo», de contractació de persones joves demandants d'ocupació en la realització d'iniciatives d'investigació i innovació a la Comunitat Valenciana en el marc del Pla de recuperació, transformació i resiliència. [2023/7071]  
Mitjançant la Resolució de 29 de març de 2023, de la Conselleria d'Innovació, Universitats, Ciència i Societat Digital, es convoquen en 2023 subvencions destinades al finançament del Programa Investigo, de contractació de persones joves demandants d'ocupació en la realització d'iniciatives d'investigació i innovació a la Comunitat Valenciana, en el marc del Pla de recuperació, transformació i resiliència, per a la seua execució en 2023 (DOGV 9567, 03.04.2023).  
En el punt 1 de l'apartat segon d'aquesta resolució es destina un total de 3.361.656,69 € per a finançar aquestes ajudes a càrrec de la línia S8752000 del capítol VII amb la denominació Programa Investigo Comunitat Valenciana, del programa pressupostari 542.99, MRR. Transformació Digital, Ciència i Investigació, del pressupost de despeses de la Generalitat. Aquestes subvencions es financen íntegrament amb fons europeus del Mecanisme per a la Recuperació i la Resiliència.  
  
El punt 2 de l'apartat segon de la convocatòria estableix que la dotació econòmica d'aquesta podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
Aquest increment queda condicionat a la declaració de disponibilitat del crèdit a conseqüència de les circumstàncies assenyalades en l'article 11.2 del Decret 77/2019 i ha de ser publicat en el Diari Oficial de la Generalitat Valenciana. Aquesta publicitat no implicarà l'obertura de termini per a presentar noves sol·licituds, ni l'inici d'un nou còmput de termini per a resoldre.  
Mitjançant la Resolució de la Conselleria d'Hisenda i Model Econòmic, de 27 de febrer de 2023, per la qual s'autoritza la incorporació a l'estat de despeses del pressupost de 2023 del crèdit dotat per al Pla de recuperació, transformació i resiliència finançats pel Mecanisme Europeu de Recuperació i Resiliència que no van arribar a la fase d'obligació al tancament de l'exercici 2022, es va incorporar al saldo disponible de la línia S8752000 Programa Investigo Comunitat Valenciana un total de 993.353,07 €.  
En virtut d'això, s'eleva la següent, resolució:  
  
Primer  
Donar publicitat a la disponibilitat de crèdit i fixar una quantia addicional per import de 993.353,07 € a conseqüència de l'increment de la dotació inicial, per al finançament de les subvencions del Programa Investigo Comunitat Valenciana, convocades mitjançant Resolució de 29 de març de 2023, de la Conselleria d'Innovació, Universitats, Ciència i Societat Digital, que es finança a càrrec de la secció, programa, línia i import global màxim que a continuació es detalla:  
  
Secció: 21.  
Servei: 99.  
Centre gestor: 99.  
Programa: 542.99 - MRR Transformació Digital, Ciència i Investigació  
Línia S8752: 4.355.009,76 euros  
  
Segon  
La present resolució tindrà efecte el dia de la signatura i es procedirà a la publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i amb els articles 10, i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi a la via administrativa, podrà ser objecte de recurs potestativament en reposició o ser impugnada directament davant l'ordre jurisdiccional contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant la consellera d'Innovació, Universitats, Ciència i Societat Digital, en el termini d'un mes. a comptar des de l'endemà de la publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació.  
  
Alacant, 20 de juny de 2023.- La consellera d'Innovació, Universitats, Ciència i Societat Digital: Josefina Bueno Alonso.